Den Vest-Sjællandske Avis, 1821-05-15
De indvortes Uroeligheder i Spanien begynde at udarte til en sand Borgerkrig, og de Anticonstitutionelles Betvingelse har allerede kostet meere Blod end heele Kongeriget Neapels Erobring. – Saasnart Efterretningen var ankommen til Madrid om at Nationalgarden fra Vittoria var bleven slagen af Jnsurgenterne, og at deres Anfører havde sendt en Frivillig tilbage med den Erklæring, at han aldrig vilde give herefter en Nationalgardist Qvarteer, da det staaer i dennes Magt, om han vil marschere eller ikke, saa bleve strax de overordentligste Forholdsregler tagne for at qvæle denne Contrarevolution i sin Begyndelse, Tropper bleve trukne sammen i Estremadura, Andalusien, la Mancha og Castilien Provincial Grenadererne fik Ordre til at forsamle sig i Valladolid. General Empecinado afmarscherede den 20de, ankom den 22de til Valladolid og begav sig derfra om Natten til Aranda. Rebellernes Styrke angaves forskiellige fra 400 til 1000 Mand; men hvoraf ikke alle vare bevæbnede, ved Circulaire Skrivelser indbøde de alt det unge Mandskab i Omegnen til at støde til dem; disse havde ogsaa virket saameget, at 200 unge Mennesker fra Staden Vittoria havde foreenet sig mod dem, ogsaa ere fleere Personer i denne Stad blevne arresterede; det var Rebellernes Plan at bemægtige sig Vaabendepotet i Placencia; hvilket nu er blevet bragt til St. Sebastian. Men nu meldes der fra Vittoria under 26de April, at Rebellerne ere blevne angrebne og sprængte af Regimentet Catalunna; 30 Jnsurgentere bleve paa Pladsen, 37 bleve saarede og en stor Mængde bleve tagne til Fanger; Capitain Sotomayor, som dirigerede Angrebet indberetter: at Jnsurgentchefen Stortiz af Pinedo er iblandt de dræbte; Landshøvdingen har i en Proclamation advaret Folket om ikke at troe de Geistlige, som foregive at Constitutionen har til Formaal at kuldkaste Religionen. At denne Bande er bleven slaget og adsplittet bekræftes ogsaa ved et Brev fra Bayonne, som dog tillige indeholder en Deel forvirrede og usandsynlige Omstændigheder. - Men denne Træfning er ikke den eneste, som er forefalden i Spanien; thi der meldes fra Staden St. Sebastian i Spanien; at ved Durango er holdet en Fægtning imellem Præsten Merino og Generalerne Arco Arquero og Mendizabel, som commanderede Nationalgarderne fra fleere Stæder tilligemed et Compagnie Miqvelets (Gens darmer til Fods) i hvilken Merino blev flaget, lod 17 Døde og mange Saarede blive paa Pladsen. Merino tog Flugten; men blev forfulgt fra alle Sider, og man vil sige, at han med alle Sine er omkommet i Atienza nærved Siguenza. – J Catalonien og i Andalusien ere desuden fleere Bander blevne adsplittede. J det nordlige Spanien ere mange Personer blevne arresterede. - Desuden, saasnart Efterretningen ankom til Spanien om, at Østerrigerne vare indrykkede i Neapel, viiste sig mange uroelige Bevægelser i de store Stæder. J Malaga maatte man indspærre otte anseelige Personer i et Kloster. J Granada bleve 11 Personer satte i Fængsel. General Capitainen Marqvien af Campoverde tog Sikkerheds Forholdsregler. J Sevilla maatte Øvrigheden give efter og 16 Personer bleve forviiste. J Oviedo bleve 10 Personer indspærrede i et Kloster. – Det Constitutionelle Parthie erholder Forstærkning af Flygtninger fra Jtalien, og 98 Flygtninger ere ankomne til Barcelona fra Genua. – Hr. Bernaben har i de Cortes Forsamling foreslaget, at Forsamlingen skal bede Regieringen og at formaae Paven til at formane de Spanske biskopper til at udvise en constitutionel Tænkemaade, ogsaa er der gjort Forslag i Forsamlingen til Straffe for de gjenstrige Præster.